**Vino**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino mai aproape,vino lângă mine,

Ochii tăi să stingă durerea din vine,

Să-ţi simt răsuflarea peste trupul meu,

Să îmi dai iubirea,să mă scapi de greu.

Vino şi în noapte,vino şi în zi

Să-mi dai fericirea pură a inimii

Şi pe pieptul meu să te laşi uşor,

Căci de când te-aştept,am secat de dor.

Vino,tu,iubire,viaţa e prea dură,

Dă-mi al tău sărut izvorât din gură,

Lasă-te pe spate în patul cu flori,

Iar când te voi strânge,să simţi dulci fiori.

Vino şi dezbracă floarea de petale,

Iar eu voi fi lut topit în pocale,

Tu îl vei atinge şi-l vei face vin,

Inima să-mi stingi şi-al meu etern chin.

Vino lângă pleoapa ochiului ce tace

Să priveşti o umbră rece care zace,

Dă-i tu viaţă lină cu al tău sărut,

Iar eu umil veşnic voi fi aşternut.

Vino,şi nicicând nu vei regreta,

Căci doar lângă tine inima-mi va sta,

Iar noi doi topiţi ca o lumânare

Vom sta lângă foc prinşi în vraja mare.